Vir die meeste van die werke het sy houtskool gebruik en net vir enkeles olie op doek. Hierbenewens stal sy twee groot skilderye uit. ’n Bees getitel Aftermath, kenmerkend van haar plaastema, en ’n landskap. Burn the Roots is haar kunstenaarsweergawe van die Knysna-omgewing ná die vernietigende brande waar Gutter verlede jaar twee maande deurgebring het.
Dié hoender moet vir minstens ’n dag of twee marineer. As jy dit nie dadelik daarna gaan braai nie, kan jy dit vries en saamneem op vakansie. Die kerrie is geurig, maar nie branderig nie. Enige gaar hoender wat oorbly, is heerlik in ’n koue slaai of ’n hoender-en-mayonnaisetoebroodjie.
1. Maak ’n paar diep snye in elke stuk hoender en pak dit in ’n enkellaag in ’n oondbak. Sprinkel die sout oor, druk die suurlemoensap oor die hoender uit en vryf dit goed met jou vingers in die snye in.
2. Braai die koljander en komyn droog in ’n baie warm pan om die geure te ontwikkel, en maal dit dan fyn met ’n stamper en vysel.
3. Gooi die fyn speserye saam met die res van die bestanddele in ’n voedselverwerker en verpulp dit. Krap die sous oor die hoender uit, en maak seker dis ook in die snytjies. Sit dan die vleis in die yskas en vergeet vir ’n dag of twee daarvan.
4. Wanneer jy braai: Kry baie warm kole gereed en spuit jou braairooster met kleefwerende kossproei sodat die marinade nie daaraan vassit nie. Braai die hoenderstukke vir ongeveer 20 minute en draai dit gereeld om. Verf dit ongeveer 5 minute voor jy dit afhaal, weer goed met marinade. Die hoender is gereed as die sap helder uitloop wanneer jy ’n mes in die dikste deel steek.
5. Vir die slaai: Skil die mango’s en sny dit in blokkies. Meng die res van die bestanddele en gooi dit oor die mango. Sit dit saam met die gebraaide hoender voor.
Ontbeen die dye en marineer die hoender vir slegs 1 uur. Ryg dit op sosatiestokkies sodat die vleisrepe dun en plat gespalk is. Pak die stokkies dan in ’n vlak bak wat op die rooster kan gaan en bedek dit met foelie. Rooster dit baie stadig oor matige warm kole vir 25 minute. Maak dan die kole weer lekker warm, haal die hoendersosaties uit die marinade en skroei dit vinnig oor baie warm kole vir ’n goudbruin kleur.